નરેન્દ્ર મોદીએ સુરેન્દ્રનગરમાં કહ્યું હતું કે, 'નવસારીની સભામાં મેં આગાહી કરી હતી કે, આવનારી ત્રણ ચૂંટણીના પરિણામો નક્કી છે. સૂક્ષ્મદર્શક યંત્રથી જોવા બેસો તો પણ કોંગ્રેસ જોવા નહીં મળે. ઉત્તરપ્રદેશની મારી આગાહી સાચી પડી, ગુજરાત ચૂંટણીની આગાહી પણ સાચી પડશે. 2017ની ચૂંટણીમાં ગુજરાત કોંગ્રેસને મરણતોલ અને જીવલેણ ફટકો આપશે, અને ભાજપનો વિજયવાવટો લહેરાશે. 2012માં અહીં આવ્યો ત્યારે આનાથી અડધી ભીડ પણ નહોતી. આજે એનાથી ડબલ ભીડ તો હેલિકોપ્ટર ઉતર્યું ત્યાં હતી. આ જનજુવાળ ગુજરાતના સ્વાભિમાનનો જનજુવાળ છે, આ જનજુવાળ વિકાસ માટેની સામાન્ય માનવીની શ્રદ્ધાનો જનજુવાળ છે, ગુજરાતને કોઈ પીંખી ન નાખે એના માટે આ જનજાગૃતિનો જુવાળ છે અને તે માટે હું ગુજરાતને સો સો સલામ કરું છું.'